**MTÜ PÄRNU LAHE PARTNERLUSKOGU** juhatuse koosoleku protokoll nr 8 04.10.2022

PLPK büroos, Pärna allee 7, Audru alevikus, Pärnu linnas ja veebi keskkonnas algusega kell 13:00.

PLPK juhatuse koosolekul osales 8 juhatuse liiget: Ingvar Saare KOV, Ene Täht KOV (veebis), Marika Kose MTÜ (veebis), Evelin Seppor MTÜ (veebis), Tiiu Sommer KOV, Raili Hein MTÜ (veebis), Peeter Viik EV, Aivar Merila EV.

PLPK juhatuse koosolekult puudus 1 juhatuse liige: Riho Erismaa EV

Koosolekul osalesid: PLPK büroo tegevjuht Alo Tomson, meetmespetsialist-raamatupidaja Margit Merila, meetmespetsialist-kodulehehaldur Eveli Ilvest, meetmespetsialist-juhiabi Koidu Kuura.

**Päevakord:**

1. LEADER Liidu ülevaade uue perioodi LEADER määruse koostamisest (T.Kallas, R.Milerman)
2. PLPK 2021 rakenduskava muudatuse kinnitamine. Lisa 1.
3. PLPK 2022 rakenduskava muudatuse kinnitamine. Lisa 2.
4. PLPK 2023 rakenduskava kinnitamine. Lisa 3.
5. PLPK 2022 COVID -19 taasterahastu meetme rakenduskava muudatus. Lisa 4.
6. PLPK liikmest välja arvamine avalduse alusel (MTÜ Oidrema Naisselts). Lisa 5.
7. PLPK uue strateegia 2023 - 2027 tegevuskava täitmise ülevaade. Lisa 6.
8. Jooksvad küsimused.

**Päevakorrapunkt 1.** LEADER Liidu ülevaade uue perioodi LEADER määruse koostamisest (Triin Kallas, Rafael Milerman)

Leader Liidu esindajad Triin Kallas ja Rafael Milerman andsid veebikeskkonnas ülevaate 2023-2027 programmperioodi uue Leader määruse koostamisest. Planeeritakse lihtsustatud kulumeetodi kasutusele võtmist taotlejatele. Oluline on saavutada lahendus, et tegevusgrupp ei peaks jooksvate kulude katmiseks laenu võtma. Võimaldatakse ettemaksu tegevusgruppidele. Eesti Leader Liit planeerib 26.10.2022 Türil (täpne koht ja kellaaeg selgub veel) tegevusgruppidele seminari.

Infoks veel et uue programmperioodi 2023-2027 strateegia heakskiitmine peab vastama 14 kriteeriumile ja summad jagatakse valemiga, pole hindamist nagu perioodi 2014-2020 strateegial.

PLPK teeb ettepaneku pöörata tähelepanu, et määruse sõnastuses jääks tegevusgrupil õigus määrata kitsendusi meetmelehe kaudu. Ettekandjad selgitavad, et oluline on selgeks vaielda, mis asi on huvigrupp ja nende esindamine – huvigrupp EMTAKi järgi saab olla ainult üldkoosolekul (juriidilised isikud) ning juhatuses ei peaks seda arvestama (füüsilised isikud).

PLPK teeb ettepaneku, et käsitleda määruse raames ka küsimust, kuidas KTG saaks lihtsamini kätte tulemusindikaatorid – taotlejal peaks olema kohustus ise vastav teave esitada, mitte KTG seda ise otsima või tuletama. Oluline on ka PRIA e-keskkonna edasiarendamise küsimus.

Antud info võeti teadmiseks mõlemalt poolelt.

**Päevakorrapunkt 2.** PLPK 2021 rakenduskava muudatuse kinnitamine. Lisa 1.

PLPK juhatuse esimees Ingvar Saare tutvustas juhatuse liikmetele 2021 rakenduskava muudatust. Esitatud küsimustele saadi ammendavad vastused.

**OTSUSTATI:** Kinnitada PLPK 2021 rakenduskava muudatus Lisa 1.

**Poolt: 8**

**Vastu :** 0

**Erapooletu:** 0

**Päevakorrapunkt 3.** PLPK 2022 rakenduskava muudatuse kinnitamine Lisa 2.

PLPK juhatuse esimees Ingvar Saare tutvustas juhatuse liikmetele 2022 rakenduskava muudatust. Esitatud küsimustele saadi ammendavad vastused.

**OTSUSTATI:** Kinnitada PLPK 2022 rakenduskava muudatus. Lisa 2.

**Poolt: 8**

**Vastu :** 0

**Erapooletu:** 0

**Päevakorrapunkt 4.** PLPK 2023 rakenduskava kinnitamine Lisa 3.

PLPK juhatuse esimees Ingvar Saare tutvustas juhatuse liikmetele 2023 rakenduskava. Esitatud küsimustele saadi ammendavad vastused.

**OTSUSTATI:** Kinnitada PLPK 2023 rakenduskava Lisa 3.

**Poolt: 8**

**Vastu :** 0

**Erapooletu:** 0

**Päevakorrapunkt 5.** PLPK 2022 COVID -19 taasterahastu meetme rakenduskava muudatus. Lisa 4.

PLPK juhatuse esimees Ingvar Saare tutvustas juhatuse liikmetele 2023 rakenduskava. Esitatud küsimustele saadi ammendavad vastused.

**ARUTELU:** Ettepanek muuta COVID -19 taasterahastu 2022 rakenduskava meetmelehel toetuse piirsummad. Esimene ettepanek maksimum summa 5000 eurot ja miinimum summa 2000 eurot.

Teine ettepanek maksimum summa 15 000 eurot ja miinimum summa 2000 eurot.

**OTSUSTATI:** Kinnitada PLPK 2022 COVID -19 taasterahastu meetme rakenduskava koos meetmelehel muudetud toetusesummaga maksimum 15 000 eurot ja miinimum 2000 eurot.

**Poolt: 8**

**Vastu :** 0

**Erapooletu:** 0

**Päevakorrapunkt 6.** PLPK liikmest välja arvamine avalduse alusel (MTÜ Oidrema Naisselts). Lisa 5.

**OTSUSTATI:** Arvata välja PLPK liikmest MTÜ Oidremaa Naisselts (avalduse alusel).

**Poolt: 8**

**Vastu :** 0

**Erapooletu:** 0

**Päevakorrapunkt 7.** PLPK uue strateegia 2023 - 2027 tegevuskava täitmise ülevaade. Lisa 6.

PLPK juhatuse esimees Ingvar Saare tutvustas uue strateegia 2023-2027 tegevuskava täitmist ja tegevjuht Alo Tomson tutvustas uue strateegia 2023-2027 PLPK liikmetele esitatud küsimustiku alusel valminud strateegia osa.

Raili Hein lahkus kell 14.00

Antud info võeti teadmiseks ja planeeritakse uusi tegevusi oktoobri lõpus ja novembri alguses, sh esitab tegevmeeskond juhatusele aruteluks strateegia tervikliku mustandi hiljemalt 17.10.2022 ning seda arutatakse 27.10.2022 juhatuse koosolekul.

**Päevakorrapunkt 8.** Jooksvad küsimused.

PLPK planeeritav juhatuse koosolek toimub 27.10.2022 kell 15.00 PLPK büroos ja veebikeskkonnas.

PLPK tegevjuht Alo Tomson tutvustas DMO koostööd Pärnu linnaga millest on selgunud et tegevused on pigem linnakesksed ja Pärnumaa turismi arendamine on jäänud tahaplaanile. Romantilise Rannateega ootame uusi paremaid lahendusi.

PLPK büroo töötajate töötervishoiu arsti juures kontrollis käies on selgunud vajadus tervise edendamise kuludeks. PLPK juhatus otsustas võimaldada töötajatele tervise edendamise kompensatsiooni.

Tervise edendamise kulud prillide kompensatsioon kuni 200 eurot iga 2 aasta järgi töötervishoiu arsti otsuse alusel ja tervisekulude katmine 100 eurot kvartalis nõuetekohase dokumendi alusel (vastavalt tulumaksu seaduses toodud nõuetele, erisoodustuse makse ei tasuta) majanduskuluna tasuda.

PLPK meeskonnakoolitus ja üldkoosolek toimub 15.12.2022 Uueda Puhkekeskuses.

**OTSUSTATI:**

**Poolt: 7**

**Vastu : 0**

**Erapooletu: 0**

**Protokollile lisatud:**

PLPK juhatuse koosoleku 04.10.2022 osalejate liikmete nimekiri

PLPK 2021 rakenduskava muudatus (LISA 1)

PLPK 2022 rakenduskava muudatus (LISA 2)

PLPK 2023 rakenduskava (LISA 3)

PLPK 2022 COVID -19 taasterahastu meetme 1A rakenduskava muudatus (LISA 4)

PLPK 2022 COVID-19 meetmelehe 1A muudatus (LISA 4.1)

MTÜ Oidremaa Naisselts liikmest välja astumise avaldus (LISA 5)

Seletuskiri juhatuse koosolekule 04.10.22 päevakorra punkt. 1,2,3,4 juurde

Ingvar Saare Koidu Kuura

koosoleku juhataja koosoleku protokollija

/allkirjastatud digitaalselt/ /allkirjastatud digitaalselt/